ধ্রুবতারা জোশী

**পণ্ডিত ধ্রুবতারা জোশী** (ধ্রুবতারা জোশী) বা জোশীজি ( ১ অক্টোবর ১৯১২–২৮ সেপ্টেম্বর ১৯৯৩) ছিলেন হিন্দুস্তানি ধ্রুপদী সঙ্গীতের একজন অগ্রগণ্য ভারতীয় সঙ্গীতশিল্পী। একজন সেতারবাদক, কণ্ঠশিল্পী ও সুরকার  হিসাবে পণ্ডিত জোশী হিন্দুস্তানি ধ্রুপদী সঙ্গীতের ইটাওয়া ঘরানা  এবং আগ্রা ঘরানার ঐতিহ্যে খ্যাতিমান ছিলেন।

## জন্ম ও প্রারম্ভিক জীবন
ধ্রুবতারা জোশী ১৯১২ খ্রিস্টাব্দের ১ অক্টোবর ভারতের উত্তর প্রদেশের লখনউয়ে জন্মগ্রহণ করেন।  তারাদত্ত জোশীএবং ডা মনোরমা দেবীর পুত্র ধ্রুবতারা লখনউ বিশ্ববিদ্যালয় হতে দর্শনশাস্ত্রে স্নাতকোত্তর ডিগ্রি অর্জন করেন। ।

## কর্মজীবন
লখনউয়ে পড়াশোনা শেষ করে ধ্রুবতারা কলকাতায় আসেন এবং এক বাদ্যযন্ত্রের দোকানে ইটাওয়া ঘরানার উস্তাদ এনায়েত খানের সাক্ষাত পেয়ে তারই তত্ত্বাবধানে সেতার শিখতে থাকেন।  উস্তাদ বিলায়েত খানের পিতা উস্তাদ এনায়েত খান প্রায়শই জোশীজিকে তার জ্যেষ্ঠ পুত্র হিসাবে অভিহিত করতেন। পণ্ডিত জোশীকে সেতার বাদনের ঐতিহ্যে তরুণ উস্তাদ বিলায়েতের একজন পথপ্রদর্শক হিসেবে বিবেচনা করা হয়।  ১৯৩৮ খ্রিস্টাব্দে উস্তাদ এনায়েতের অকাল প্রয়াণে, তিনি উস্তাদ এনায়েত খানের নির্দেশ অনুসারে আফতাব-এ-মৌসিকি উস্তাদ ফৈয়াজ খানের তত্ত্বাবধানে "গণ্ডবন্ধ শাগিরদ"  হিসাবে কণ্ঠসংগীতে যুুক্ত হন। ধীরে ধীরে তিনি আগ্রা ঘরানার ঐতিহ্য ধ্রুপদ, ধামার, খেয়াল ও ঠুমরির বিশেষজ্ঞ হয়ে ওঠেন।

পণ্ডিত যোশী অল ইন্ডিয়া রেডিও (এআইআর)-এর ডেপুটি চিফ প্রযোজক হিসেবে দায়িত্ব পালন করেন। । আকাশবাণী সঙ্গীত সম্মেলনে 'ভারতীয় সঙ্গীতের অর্কেস্ট্রেশনে পরীক্ষা-নিরীক্ষা'র উপর তাঁর উপস্থাপনা ভারত সরকারের তথ্য ও সম্প্রচার মন্ত্রণালয় দ্বারা সম্পাদিত খণ্ডে সংরক্ষণ করা হয়েছে। পরবর্তীতে, তিনি খয়রাগড়ের ইন্দিরা কলা সঙ্গীত বিশ্ববিদ্যালয়ে সঙ্গীত অনুষদের অগ্রণী ডিন হিসাবে যোগদান করেন।  অধিকন্তু, তিনি শান্তিনিকেতনের বিশ্বভারতী বিশ্ববিদ্যালয়ে শাস্ত্রীয় সঙ্গীত বিভাগের প্রধান হিসেবে দায়িত্ব পালন করেন।  আজও, জোশীজির জীবনী হিন্দুস্তানি শাস্ত্রীয় সঙ্গীতে মাস্টার্স অফ মিউজিক কোর্সের অংশ হিসেবে বিশ্ববিদ্যালয়ে পড়ানো হয়।  তিনি বর্ধমান বিশ্ববিদ্যালয়ে 'পদ্মজা নাইডু কলেজ অফ মিউজিক' প্রতিষ্ঠা করেন । ।

## পুরষ্কার ও সম্মাননা
পণ্ডিত ধ্রুবতারা যোশী "প্রেমরং", হিন্দিতে "রসিক পিয়া" এবং উর্দুতে "জুনু লক্ষনভী" ছদ্মনামে অসংখ্য বন্দিশ রচনা করেছেন।। তার উল্লেখযোগ্য সুরসৃষ্টির (বিষাদ বা বিষন্নতার) হল- " बिन देखे जीरा नहीं माने " (বিন দেখে জীরা নহী মানে)।

পণ্ডিত যোশী সঙ্গীতজীবনে অসংখ্য পুরষ্কার এবং সম্মাননা লাভ করেছেন। উল্লেখযোগ্য কিছু সম্মাননা হল-

* প্রয়াগ সঙ্গীত সমিতি কর্তৃক "সঙ্গীত আচার্য" পুরস্কার,
* ১৯৭৪ খ্রিস্টাব্দে উত্তর প্রদেশ সঙ্গীত নাটক একাডেমির ফেলোশিপ ,
* ১৯৮১ খ্রিস্টাব্দে আইটিসি সঙ্গীত রিসার্চ একাডেমি পুরস্কার,
* ১৯৮৪ খ্রিস্টাব্দে সঙ্গীত সৌরভের ভূওয়ালকা পুরস্কার  এবং
* ১৯৭৯ খ্রিস্টাব্দে ভারত সরকারের কর্তৃক সঙ্গীত নাটক একাডেমি ফেলোশিপ। 

রবীন্দ্রভারতী বিশ্ববিদ্যালয় এবং বর্ধমান বিশ্ববিদ্যালয় তাঁকে ডক্টরস অফ লেটারস (ডি.লিট.) উপাধিতে ভূষিত করে। । এছাড়াও, অল ইন্ডিয়া রেডিও সহ অন্যান্য জাতীয় সম্প্রচার কেন্দ্র তাঁর সঙ্গীতে অবদান নিয়ে ও তার অভিজ্ঞতা ভাগ করে নেওয়ার জন্য নানা অনুষ্ঠান উপস্থাপন করেছে। 

## উত্তরাধিকার
পণ্ডিত ধ্রুবতারা জোশী ১৯৯৩ খ্রিস্টাব্দের ২৮ সেপ্টেম্বর ভারতের পশ্চিমবঙ্গের বর্ধমানে প্রয়াত হন।  তার প্রশিক্ষণে প্রতিষ্ঠিত শিল্পীরা হলেন- বিদুষী নয়না দেবী , বিদুষী শুভ্রা গুহ , অধ্যাপক কল্যাণ মুখোপাধ্যায় , ডঃ শর্মিষ্ঠা সেন , অধ্যাপক মোহন সিংহ খাঙ্গুরা , অধ্যাপক তাপসী ঘোষ  ওস্তাদ গোলাম ইমাম, অধ্যাপক সব্যসাচী সরখেল, রণধীর রায় (এসরাজ), আলপনা মুন্সী, শম্পা রেজা প্রমুখেরা।

## তথ্যসূত্র

বিষয়শ্রেণী:১৯৯৩-এ মৃত্যু
বিষয়শ্রেণী:১৯১২-এ জন্ম
বিষয়শ্রেণী:লখনউয়ের ব্যক্তি
বিষয়শ্রেণী:ভারতীয় সঙ্গীতশিল্পী
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:শান্তিনিকেতনের সাথে যুক্ত ব্যক্তি